Document ID: 31999R2464

KOMMISSIONENS FORORDNING (EF) Nr. 2464/1999
af 22. november 1999
om ændring af forordning (EF) nr. 1729/1999 om fastsættelse af særlige foranstaltninger, der udgør undtagelser fra forordning (EØF) nr. 3665/87 og (EØF) nr. 3719/88, for så vidt angår mælk, mejeriprodukter, oksekød, svinekød, æg, fjerkrækød, landbrugsprodukter, der udføres i form af varer, som ikke er omfattet af traktatens bilag I, og visse kornprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter(1), senest ændret ved forordning (EF) nr. 1587/96(2), særlig artikel 13, stk. 3, artikel 17, stk. 14, og artikel 28, og tilsvarende bestemmelser i andre forordninger om fælles markedsordninger for landbrugsprodukter, og
ud fra følgende betragtninger:
(1) Ved forordning (EF) nr. 1729/1999(3), som ændret ved forordning (EF) nr. 2199/1999(4), blev der truffet særlige foranstaltninger til at regulere eksporttransaktioner, som ikke kunne gennemføres, fordi visse produkter var forurenet med dioxin;
(2) de sundhedsforanstaltninger, som myndighederne i bestemte tredjelande har truffet over for eksporten fra EF, anvendes fortsat og påvirker mulighederne for at eksportere visse landbrugsprodukter;
(3) de skadelige virkninger for EF's eksportører bør begrænses ved at forlænge fristerne for bestemte produkter;
(4) som udviklingen tegner sig, bør denne forordning straks træde i kraft;
(5) de i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -
UDSTEDT FØLGENDE FORORDNING:
Artikel 1
I forordning (EF) nr. 1729/1999 foretages følgende ændringer:
1) Artikel 2, stk. 2, affattes således: "2. Efter ansøgning fra licensindehaveren forlænges gyldighedsperioden til den 30. november 1999 for eksportlicenser, der er udstedt i henhold til Kommissionens forordning (EF) nr. 1162/95(5), (EF) nr. 1466/95(6) og (EF) nr. 174/1999(7), og som der blev ansøgt om senest den 7. juni 1999, og som ikke udløb inden den 31. maj 1999."
2) I artikel 2, stk. 3, ændres "180 dage" til "210 dage".
3) I artikel 4, stk. 3, første led, ændres "150 dage" til "210 dage", idet forlængelsen dog ikke gælder til efter den 31. maj 2000.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. november 1999.

Labels: 3
17
15